1.

Regulas 1., 2., 3., 4. un 5. pantu aizstāj ar šādu tekstu: “1. pants 1. Ar šo regulu pieņem sīki izstrādātus piemērošanas noteikumus importa tarifa kvotām, kas atvērtas ar Regulu (EK) Nr. 774/94 attiecībā uz svaigu, atdzesētu vai saldētu cūkgaļu, kas atbilst KN kodam 0203 19 13 un 0203 2915. 2. Piemēro Komisijas Regulas (EK) Nr. 1291/2000 un (EK) Nr. 1301/2006 (5) noteikumus, ja vien šajā regulā nav paredzēts citādi. 3. Produktu daudzumi, uz kuriem attiecas 1. punktā minētā kārtība, un muitas nodokļa samazinājuma likme ir noteikta I pielikumā. 2. pants I pielikumā noteikto daudzumu importa tarifa kvotas laikposmā dala pa apakšperiodiem šādi: — 25 % laikposmā no 1. janvāra līdz 31. martam, — 25 % laikposmā no 1. aprīļa līdz 30. jūnijam, — 25 % laikposmā no 1. jūlija līdz 30. septembrim, — 25 % laikposmā no 1. oktobra līdz 31. decembrim. 3. pants 1. Neierobežojot Regulas (EK) Nr. 1301/2006 5. pantu, mazumtirdzniecības vai ēdināšanas uzņēmumi, kas pārdod savus produktus galapatērētājiem, nav tiesīgi pretendēt uz šīs regulas 1. panta 1. punktā paredzētajām tarifa kvotām, tādēļ šie uzņēmumi nevar iesniegt pieteikumu ievešanas atļaujas saņemšanai. 2. Atļaujas pieteikumā norāda kārtas numuru, kas var attiekties uz produktiem, kas klasificējami divās dažādās kombinētās nomenklatūras (KN) kategorijās, kuriem ir viena izcelsmes valsts. Šādā gadījumā visi KN kodi un to nosaukumi jānorāda 15. un 16. iedaļā; atļaujas pieteikumā norādītais daudzums ir vismaz 20 tonnas, un tas nepārsniedz 20 % no importa tarifa kvotas atlikuma, kāds pieejams attiecīgajā laikposmā. 3. Atļaujas pieteikumā un atļaujas 8. iedaļā norāda izcelsmes valsti. 4. Atļaujas saņemšanai iesniegtā pieteikuma un atļaujas 20. iedaļā jāiekļauj viena no II pielikuma A daļā minētajām norādēm. 5. Atļaujas 24. iedaļā jāiekļauj viena no II pielikuma B daļā minētajām norādēm. 4. pants 1. Pieteikumu atļaujas saņemšanai iesniedz iepriekšējā mēneša pirmajās septiņās dienās, pirms sākas kārtējais 2. pantā noteiktais apakšperiods. Tomēr attiecībā uz laikposmu no 2007. gada 1. janvāra līdz 31. martam atļauju pieteikumi jāiesniedz 2007. gada janvāra pirmo piecpadsmit dienu laikā. 2. Neierobežojot Regulas (EK) Nr. 1301/2006 6. panta 1. punktu, katrs pieteikuma iesniedzējs var iesniegt vairākus ievešanas atļauju pieteikumus I pielikumā minētajiem produktiem, ja šiem produktiem ir dažādas izcelsmes valstis. Dalībvalsts kompetentajai iestādei vienlaikus iesniedz visus pieteikumus, kas attiecas uz katru izcelsmes valsti atsevišķi. Tos izskata kā vienu pieteikumu attiecībā uz 3. panta 2. punktā minēto maksimālo daudzumu. 3. Dalībvalstis vēlākais trešajā darbdienā pēc pieteikumu iesniegšanas laikposma beigām paziņo Komisijai kopējos daudzumus (kilogramos), kas ir pieprasīti attiecībā uz katru kvotu. 4. Pēc tam, kad Komisija ir pieņēmusi lēmumu, atļaujas izsniedz iespējami drīz. 5. Dalībvalstis līdz ceturtā mēneša beigām pēc attiecīgā ikgadējā laikposma paziņo Komisijai katras kvotas daudzumus (kilogramos), kas saskaņā ar šo regulu faktiski laisti brīvā apgrozībā attiecīgajā laikposmā, norādot to izcelsmi. 5. pants 1. Ievešanas atļaujas ir derīgas 150 dienas no to faktiskās izsniegšanas dienas Regulas (EK) Nr. 1291/2000 23. panta 2. punkta nozīmē. 2. Neierobežojot Regulas (EK) Nr. 1291/2000 9. panta 1. punktu, no atļaujām izrietošās tiesības attiecas tikai uz personām, kas atbilst Regulas (EK) Nr. 1301/2006 5. panta un šīs regulas 3. panta 1. punkta nosacījumiem.